cyanic-selkie/wikianc huggingface dataset:
Κατάλογος βασιλέων των Φράγκων
thumb|250px|right|Το αυτοκρατορικό στέμμα του [[Καρλομάγνος|Καρλομάγνου.]] Οι Φράγκοι κυβερνήθηκαν αρχικά από Δούκα με ρόλο στρατιωτικού αρχηγού και στη συνέχεια από Μονάρχη με ρόλο κληρονομικού βασιλιά. Οι Σάλιοι Μεροβίγγειοι διακρίθηκαν από τους υπόλοιπους Φράγκους, κατέκτησαν τη Ρωμαϊκή Γαλατία και στη συνέχεια το Βασίλειο των Βησιγότθων (507). Οι γιοι του Κλόβις κατέκτησαν τους Βουργούνδιους και τους Αλαμαννούς, διεκδίκησαν την Προβηγκία και έκαναν τους Βουργούνδιους και τους Θουρήγγιους υποτελείς. Οι Μεροβίγγειοι βασιλείς αντικαταστάθηκαν τον 8ο αιώνα με μία νέα δυναστεία που πήρε τον τίτλο του Βασιλιά των Φράγκων. Η Δυναστεία των Καρολιδών διαδέχθηκε στα τέλη του 9ου αιώνα τους Μεροβίγγειους βασιλείς.
Ο τίτλος "Βασιλιάς των Φράγκων" διατηρήθηκε μέχρι τα τέλη του 11ου αιώνα, κατόπιν μετατράπηκε σε "Βασιλιάς της Γαλλίας" με μία άλλη μορφή μοναρχίας όπου ο βασιλιάς ήταν ηγέτης του λαού σε καθορισμένη περιοχή. Το χρονοδιάγραμμα των Φράγκων βασιλέων είναι δύσκολο να ανιχνευτεί, σύμφωνα με τα παλιά Γερμανικά έθιμα το βασίλειο κερματιζόταν με τον θάνατο του βασιλιά, ενωνόταν αργότερα με γαμήλια συμμαχία ή συνθήκη ή κατάκτηση. Οι Φράγκοι βασιλείς κυβερνούσαν διαφορετικές περιοχές, οι διανομές έχουν παραμείνει αδιευκρίνιστες. Η Φραγκία χωρίστηκε στη Δυτική Φραγκία το μετέπειτα Βασίλειο της Γαλλίας, στην Ανατολική Φραγκία το μετέπειτα Βασίλειο της Γερμανίας και στη Μέση Φραγκία τη μετέπειτα Λοθαριγγία που επέζησε λίγο και διανεμήθηκε. Ο Οίκος των Καπετιδών πήρε τον τίτλο του Βασιλιά της Γαλλίας, τον επισημοποίησε ο Φίλιππος Β΄ της Γαλλίας (1190). Η Γερμανία πέρασε σε Φραγκική κυβέρνηση όταν εξελέγη ο Κορράδος Α΄ της Γερμανίας (911).
Δυναστεία των Καρολιδών
Οι Καρολίδες ξεκίνησαν τη σταδιοδρομία αρχικά σαν Μαγιόδρομοι στα ανάκτορα των Μεροβίγγειων βασιλέων, αρχικά στην Αυστρασία, κατόπιν στη Νευστρία και τη Βουργουνδία. Ο Πεπίνος του Χέρσταλ πήρε τον τίτλο "Δούκας και Πρίγκιπας των Φράγκων" μετά την κατάκτηση της Νευστρίας στη "μάχη του Τερτρύ" (687), σύμφωνα με μερικούς χρονικογράφους ήταν η αρχή της βασιλείας του. Την περίοδο 715 - 716 οι απόγονοι του Πεπίνου διεκδίκησαν τη διαδοχή. Τον Μάρτιο του 752 ο Πιπίνος ο Βραχύς έγινε επίσημα βασιλιάς των Φράγκων και το αξίωμα του Μαγιόδρομου εξαφανίστηκε, οι Καρολίδες εκτόπισαν τους Μεροβίγγιους σαν βασιλική δυναστεία.
Ο Λουδοβίκος ο Ευσεβής έκανε πολλές διανομές της απέραντης αυτοκρατορίας στους γιους του αλλά η τελική διανομή έγινε στο Βορμς (838). Ο μικρότερος γιος από τον δεύτερο γάμο του Κάρολος ο Φαλακρός πήρε την Ακουιτανία, ο μεγαλύτερος Λοθάριος Α΄ τον διαδέχθηκε στα ανατολικά και την Ιταλία, τη Βαυαρία παρέλαβε ο Λουδοβίκος ο Γερμανικός. Με τον θάνατο του αυτοκράτορα (840) ξέσπασαν πολλές συγκρούσεις ανάμεσα στους γιους του που διατηρήθηκαν τρία χρόνια, το Φραγκικό βασίλειο διαιρέθηκε οριστικά με τη Συνθήκη του Βερντέν (843). Ο μεγαλύτερος αδελφός Λοθάριος διατήρησε τον αυτοκρατορικό τίτλο, το βασίλειο της Ιταλίας και ολόκληρη τη Μέση Φραγκία μια περιοχή που έφτανε μέχρι τη Βόρεια Θάλασσα, περιείχε τις Κάτω Χώρες, τη Ρηνανία με το Άαχεν, τη Βουργουνδία και την Προβηγκία. Ο Κάρολος ο Φαλακρός πήρε την Ακουιτανία, ο γιος του Πεπίνου Α΄ Πεπίνος Β΄ της Ακουιτανίας που πήρε τη Δυτική Φραγκία, τα εδάφη δυτικά από το βασίλειο του Λοθάριου τη σημερινή Γαλλία συγκρούστηκε σκληρά με τον Κάρολο για την Ακουιτανία. Ο Λουδοβίκος ο Γερμανικός πήρε τα εδάφη ανατολικά από το βασίλειο του Λοθάριου, την Ανατολική Φραγκία, σημερινή Γερμανία.
Εξωτερικοί σύνδεσμοι
Φραγκων Κατηγορία:Βασιλείς των Φράγκων
Θέρμες του Αχιλλέως
Οι Θέρμες του Αχιλλέως ήταν θέρμες στο Βυζάντιο (και στη συνέχεια στην Κωνσταντινούπολη). Βρίσκονταν πλησίον του Στρατηγίου, ενώ αναφέρονταν ως οι παλαιότερες της πόλης, καθώς η ανέγερσή τους αποδιδόταν στον μυθικό ιδρυτή της, Βύζαντα. Ωστόσο, η ακριβής χρονολόγησή τους ανάγεται στην περίοδο βασιλείας του αυτοκράτορα Αδριανού. Αναμορφώθηκαν κατά τη διάρκεια του 5ου αιώνα από τον έπαρχο της πόλεως, Κύρο τον Πανοπολίτη.
Πηγές
Κατηγορία:Βυζαντινή Κωνσταντινούπολη Κατηγορία:Ρωμαϊκές θέρμες
Έξω Νύμφιο Λακωνίας
Το Έξω Νύμφιο είναι οικισμός στον δήμο Ανατολικής Μάνης στο νομό Λακωνίας της περιφέρειας Πελοποννήσου στην Ελλάδα. Το 2011 είχε πληθυσμό 71 κατοίκων. Το χωριό υπάγεται στην δημοτική ενότητα Ανατολικής Μάνης και ήταν μέρος του Δήμος Ανατολικής Μάνης το 1997 - 2010. Σήμερα υπάγεται στην τοπική κοινότητα Έξω Νυμφαίου. Είναι κτισμένο σε υψόμετρο 160 μέτρων σε απότομο ύψωμα στην προσηλιακή (ανατολική) Μάνη.
Ιστορικά στοιχεία
Το Έξω Νύμφι αποτελεί τον μεγαλύτερο από τους συνοικισμούς που αποτελούν το Νύφι. Το Νύφι το 1618 είχε 20 οικογένειες και στην ενετική απογραφή του 1700 ο πληθυσμός του ανερχόταν σε 138 άτομα (34 οικογένειες). Το 1829 στο Νύφι κατοικούσαν 65 οικογένειες. Το 1940 ο πληθυσμός του Έξω Νυμφίου είχε φτάσει τους 465 κατοίκους, όμως μετά τον Β΄ Παγκόσμιο Πόλεμο σε μεγάλο βαθμό εγκαταλείφθηκε και το 1971 είχε 45 κατοίκους. Όπως και στα περισσότερα χωριά της Μάνης, η πλειοψηφία του πληθυσμού έχει μετοικίσει στην Αθήνα.
Περιγραφή
Το Έξω Νύμφι είναι κτισμένο στην πλαγιά υψώματος και αποτελείται από συστάδες συγγενικών σπιτιών που ανήκουν σε διαφορετικά γένη. Τα γένη που έχουν εγκατασταθεί στο Έξω Νύμφι είναι οι Βεντίκοι, Μπουρίκοι, Τσιγκάκοι, Μουσούληδες, Χριστοδουλάκοι, Κλαπατσιάροι, Μανούσοι και Τετραδάκηδες. Στο ψηλότερο σημείο του χωριού καθώς στο βορειότερο τμήμα, γνωστό ως Βίγλα, βρίσκονται τα πυργόσπιτα των ισχυρότερων οικογενειών, μαζί με απλούστερα κτίρια, κτισμένα τόσο πριν όσο και μετά την επανάσταση του 1821, και μια μικρή εκκλησία. Στο χαμηλότερο τμήμα του οικισμού βρίσκονται τα νεότερα κτίσματα, κατά μήκος του δρόμου. Εκεί βρίσκονται η ενοριακή εκκλησία, αφιερωμένη στον Άγιο Δημήτριο, λιοτρίβεια, καφενείο-κατάστημα και η πλατεία του χωριού, γνωστή ως σπλάντζα.
Παραπομπές
Κατηγορία:Χωριά του νομού Λακωνίας Κατηγορία:Δήμος Ανατολικής Μάνης
Το Ημερολόγιο ενός Σπασίκλα: Κακός Χαμός
Το Ημερολόγιο ενός Σπασίκλα: Κακός Χαμός (πρωτότυπος αγγλικός τίτλος: Diary of a Wimpy Kid: Wrecking Ball) είναι ένα Αμερικανικό μυθιστόρημα γραμμένο από τον συγγραφέα Τζεφ Κίνι, το δέκατο τέταρτο βιβλίο της σειράς Το Ημερολόγιο ενός Σπασίκλα. Στις Ηνωμένες Πολιτείες Αμερικής κυκλοφόρησε στις 5 Νοεμβρίου του 2019 από την Amulet Books και στην Ελλάδα στις 21 Νοεμβρίου του 2019. Έλαβε θετικά σχόλια από τους κριτικούς. Το προηγούμενο βιβλίο της σειράς είναι Το Ημερολόγιο ενός Σπασίκλα: Αδέσποτες Χιονόμπαλες και το επόμενο Το Ημερολόγιο ενός Σπασίκλα: Στα Βαθιά.
Πλοκή
Χάρη σε μια απρόσμενη κληρονομιά η οικογένεια του Γκρεγκ Χέφλι έχει την ευκαιρία να κάνει μεγάλες αλλαγές στο σπίτι της. Σύντομα, όμως, ανακαλύπτουν ότι η ανακαίνιση του σπιτιού δεν είναι καθόλου εύκολη. Μόλις οι τοίχοι αρχίζουν να πέφτουν, εμφανίζονται διάφορα προβλήματα.
Εξωτερικοί σύνδεσμοι
Κατηγορία:Το Ημερολόγιο ενός Σπασίκλα (σειρά)
Παναθλητικός Συκεών (καλαθοσφαίριση γυναικών)
Η Αθλητική Ένωση Συκεών «Παναθλητικός» είναι ελληνικό αθλητικό σωματείο που δραστηριοποιείται στην περιοχή του Δήμου Νεαπόλεως-Συκεών στη Θεσσαλονίκη. Επίσημο έτος ίδρυσής του είναι το 2015, ωστόσο αποτελεί ιστορική συνέχεια του προγενέστερου συλλόγου με την ονομασία «Παναθλητικός Συκεών» με έτος ίδρυσης το 1988. Διατηρεί τμήματα καλαθοσφαίρισης τόσο ενηλίκων γυναικών όσο και νεαρότερων ηλικιακά κοριτσιών. Διαθέτει τη νομική μορφή ερασιτεχνικού σωματείου και οι αθλήτριές του αγωνίζονται με χρώματα το φούξια, το λευκό και το γκρι. Ως αθλητική έδρα χρησιμοποιεί το Κλειστό Γυμναστήριο του Δημοτικού Αθλητικού Κέντρου Επταπυργίου. Το Φρούριο του Επταπυργίου, γνωστό κι ως Γεντί Κουλέ, απεικονίζεται στο έμβλημα της ομάδας από κοινού με μία μπάλα καλαθοσφαίρισης.
Προκάτοχοι και ίδρυση
Τον Αύγουστο του 2015 ανακοινώθηκε η απορρόφηση των τμημάτων καλαθοσφαίρισης του Σ.Α. Πειραματικού από το σωματείο Παναθλητικός Α.Ε. Συκεών. Προϊόν ήταν το νέο σωματείο του «Παναθλητικού Πειραματικού Συκεών» με ανδρικό και γυναικείο τμήμα. Το πρώτο εντάχθηκε στο Πρωτάθλημα της Α' Κατηγορίας Θεσσαλονίκης, ενώ το δεύτερο στην Α2 Εθνική Κατηγορία.
Ιστορική αναδρομή
Προπονητής του γυναικείου τμήματος του Παναθλητικού, καθώς και εκείνων της υποδομής, παρέμεινε ο επί σειρά ετών προπονητής του προγενέστερου συλλόγου, Σίμος Συρόπουλος.
Αγωνιστική περίοδος 2015-2016
Σε ό,τι αφορά το Πρωτάθλημα της χρονιάς 2015-16, η ομάδα των Συκεών δήλωσε συμμετοχή στον Όμιλο Βορρά της Α2 Εθνικής Κατηγορίας, όπου βρισκόταν η ομάδα του Παναθλητικού πριν τη συνένωση. Η χρονιά στέφθηκε με επιτυχία, κάτι που μαρτυρά η κατάληψη της 2ης θέσης στην τελική κατάταξη (σε σύνολο 12 ομάδων) με απολογισμό 19 νίκες και 3 ήττες. Καθώς οι ομάδες της Α1 Εθνικής θα αυξάνονταν την επόμενη χρονιά, ο Παναθλητικός - Πειραματικό ήταν ανάμεσα στις τέσσερις ομάδες της κατηγορίας που ανέβηκαν απευθείας στο υψηλότερο επίπεδο.
Κορυφαίες σκόρερ, τόσο εντός της ομάδος, όσο και στο σύνολο του Ομίλου Βορρά, αναδείχθηκαν οι αθλήτριες του συλλόγου Παναγιώτα Τσαμπούρη (378 πόντοι) και Φαίη Κωτούλα (367 πόντοι). Η πρώτη είχε επίσης την καλύτερη επίδοση στα τρίποντα για τον Όμιλο (77 στον αριθμό, ρεκόρ στην ιστορία της Α2). Τον Ιούνιο του 2016 ολοκληρώθηκε η συνεργασία της ομάδας με το Συρόπουλο μετά από εννιά χρόνια (και 133 νίκηφόρα αποτελέσματα).
Αγωνιστική περίοδος 2016-2017
Η ομάδα της Θεσσαλονίκης ολοκλήρωσε τις αγωνιστικές της υποχρεώσεις για την Κανονική Περίοδο στην 6η θέση της βαθμολογικής κατάταξης, έχοντας καταφέρει να συγκεντρώσει 12 νίκες σε 22 αγωνιστικές. Ισοβάθμισε μάλιστα με τον Π.Α.Ο.Κ., ωστόσο τοποθετήθηκε υψηλότερα από εκείνον στην κατάταξη βάσει των μεταξύ τους αποτελεσμάτων. Τα Play-Offs διεξήχθησαν τη χρονιά αυτή με τη συμμετοχή μόνο των τεσσάρων πρώτων ομάδων, με αποτέλεσμα να τερματιστεί η πορεία του Παναθλητικού στο σημείο αυτό, εξασφαλίζοντας χωρίς προβλήματα την παραμονή του στην κατηγορία.
Τους περισσότερους πόντους για λογαριασμό της ομάδας σημείωσε στην Κανονική Περίοδο η Αμερικανίδα Καντίγια Σούμπερτ (404 πόντοι σε 20 αγώνες, 20,20 κατά μ.ό.), ενώ δεύτερη στη σχετική λίστα ήταν η επίσης Αμερικανίδα Σίλα Μπούκιν (244 πόντοι σε 22 αγώνες, 11,09 κατά μ.ό.). Από τις Ελληνίδες παίκτριες της ομάδας διακρίθηκαν στο σκοράρισμα οι Ναυσικά Σταυρίδου (226 πόντοι σε 16 αγώνες, 14,13 κατά μ.ό.) και και Γωγώ Κανταρά (132 πόντοι σε 19 αγώνες, 6,95 κατά μ.ό.). Επιπροσθέτως, η Σούμπερτ αναδείχθηκε και κορυφαία σκόρερ του συνόλου του Πρωταθλήματος (πάντα στην Κανονική Περίοδο).
Την ίδια περίοδο ο σύλλογος αγωνίστηκε και στο θεσμό του Κυπέλλου Ελλάδος ξεκινώντας από τη «Φάση των 16». Γνώρισε, ωστόσο, άμεσα τον αποκλεισμό καθώς ηττήθηκε με σκορ 66-61 από τον Αθηναϊκό Βύρωνα.
Αγωνιστική περίοδος 2017-2018
Το επόμενο φθινόπωρο ο σύλλογος των Συκεών επέστρεψε στα γήπεδα για τις υποχρεώσεις του στο Κύπελλο Ελλάδος. Προκρίθηκε απευθείας στη «Φάση των 16», ωστόσο αυτή ήταν και η μοναδική που εν τέλει συμμετείχε. Ειδικότερα αποκλείστηκε εκτός έδρας από την ομάδα του Ολυμπιακού Βόλου, με το μεταξύ τους σκορ να διαμορφώνεται σε 63-54.
Στη θέση του προπονητή προσελήφθη αρχικά ο Γιώργος Ατακτίδης με συνεργάτη το Σίμο Μαρβάκη. Τα φτωχά αποτελέσματα της ομάδας οδήγησαν το δίδυμο σε παραίτηση και την Καφαντάρη στην επιστροφή το Δεκέμβριο. Ωστόσο και αυτή αντικαταστήθηκε το Μάρτιο του 2018 από την πρώην διεθνή καλαθοσφαιρίστρια Βιβή Διαβολεμένου. Στο σκοράρισμα διακρίθηκαν τη χρονιά αυτή η Ελληνίδα Αντιγόνη Χαιριστανίδου (213 πόντοι σε 23 αγώνες, 9,26 κατά μ.ό.), οι Καναδές Κασσάνδρα Μπράουν (124 πόντοι σε 8 αγώνες, 15,50 κατά μ.ό.) και Μικαέλα Ρισέ (207 πόντοι σε 14 αγώνες, 14,79 κατά μ.ό.), καθώς και η Αμερικανίδα Κέιτι Χέμπεν (118 πόντοι σε 12 αγώνες, 9,83 κατά μ.ό.).
Αγωνιστική περίοδος 2018-2019
Εν όψει της νέας προσπάθειας της ομάδας της Θεσσαλονίκης στην Α2 Εθνική Κατηγορία, η διοίκησή της ανανέωσε τη συνεργασία της με την προπονήτρια Βιβή Διαβολεμένου.
Το φθινόπωρο του 2018 ο Παναθλητικός σημείωσε την πρώτη του αξιόλογη πορεία στο Κύπελλο Ελλάδος, στα πλαίσια του οποίου πέτυχε δύο νίκες προτού αποκλειστεί στην 3η Αγωνιστική της Α' Φάσης. Αρχικά νίκησε εντός έδρας τον Πιερικό Αρχέλαο με σκορ 75-50. Στη συνέχεια άφησε εκτός διοργάνωσης τον Απόλλωνα Καλαμαριάς, τον οποίο νίκησε στο Επταπύργιο με σκορ 61-54. Τελικά ήταν ο Αστέρας Ιπποδρομίου αυτός που υποχρέωσε τον Παναθλητικό σε εκτός έδρας ήττα και αποκλεισμό, με το τελικό σκορ να διαμορφώνεται σε 73-52.
Τα αισιόδοξα μηνύματα του Κυπέλλου δεν διαψεύτηκαν κατά τη διάρκεια της πορείας του συλλόγου στην Α2 Εθνική την περίοδο 2018-19. Ο Παναθλητικός ολοκλήρωσε τις αγωνιστικές του υποχρεώσεις στην κορυφή της βαθμολογικής κατάταξης του Ομίλου Βορρά, αήττητος στο σύνολο των 22 αγωνιστικών του Πρωταθλήματος. Τους περισσότερους πόντους για λογαριασμό του Παναθλητικού συνέλεξε τη χρονιά αυτή η Αντιγόνη Χαιριστανίδου (304 πόντοι σε 21 αγώνες, 14,48 κατά μ.ό.). Επίσης διακρίθηκαν οι Σοφία Αντωνιάδου (241 πόντοι σε 21 αγώνες, 11,48 κατά μ.ό.) και η Αλεξάνδρα Γιαννοπούλου (225 πόντοι σε 20 αγώνες, 11,25 κατά μ.ό.).
Ως Πρωταθλητής στην Α2 Εθνική ο Παναθλητικός είχε το δικαίωμα επιστροφής στην κορυφαία Κατηγορία. Ωστόσο ο σύλλογος αντιμετώπιζε οικονομικές δυσκολίες που θα τον εμπόδιζαν να ανταποκριθεί στις απαιτήσεις της Α1 Εθνικής. Συνεπώς με επιστολή του στην Ομοσπονδία εξέφρασε την επιθυμία να μην αλλάξει αγωνιστικό επίπεδο.
Αγωνιστική περίοδος 2019-2020
Το επόμενο φθινόπωρο, πάντα με τη Διαβολεμένου στον πάγκο, ο Παναθλητικός επέστρεψε στα γήπεδα προκειμένου να διεκπεραιώσει αρχικά τις υποχρεώσεις του στο Κύπελλο Ελλάδος. Στην πρεμιέρα της Α' Φάσης νίκησε εκτός έδρας το Πανόραμα με σκορ 45-69. Στη 2η Αγωνιστική ξεπέρασε το εμπόδιο του Πανσερραϊκού τον οποίο νίκησε επίσης εκτός έδρας με σκορ 56-66. Στην 3η Αγωνιστική απέκλεισε στο Επταπύργιο τον Άρη Θεσσαλονίκης με σκορ 64-53. Στη «Φάση των 16» διασταυρώθηκε με τα Μελίσσια, ομάδα που αγωνιζόταν στην υψηλότερη κατηγορία. Ωστόσο ο Παναθλητικός κατάφερε να πάρει την τέταρτη συνεχόμενη νίκη του, εντός έδρας, με το τελικό σκορ να διαμορφώνεται σε 65-61. Η εμφατική πορεία της ομάδας της Θεσσαλονίκης στο Κύπελλο διακόπηκε τελικά στη «Φάση των 8» όπου και συνετρίβη εντός έδρας από τον Παναθηναϊκό με σκορ 39-77.
Το Πρωτάθλημα της Α2 Εθνικής της αγωνιστικής περιόδου 2019-20 δεν έληξε ποτέ, καθώς διεκόπη οριστικά μετά την ολοκλήρωση της 19ης Αγωνιστικής (αρχές Μαρτίου) εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό, τρεις αγωνιστικές πριν τη λήξη της Κανονικής Περιόδου, ο Παναθλητικός βρισκόταν στην κορυφαία θέση του βαθμολογικού πίνακα. Η συγκομιδή του ήταν 18 νίκες και 1 ήττα. Η Ομοσπονδία Καλαθοσφαίρισης αποφάσισε στα τέλη Μαΐου να επικυρώσει τη βαθμολογική κατάταξη όπως είχε διαμορφωθεί μέχρι το σημείο αυτό, οπότε τυπικά η ομάδα αναδείχθηκε Πρωταθλήτρια για δεύτερη συνεχόμενη χρονιά.
Τους περισσότερους πόντους για λογαριασμό του Παναθλητικού συνέλεξε και τη χρονιά αυτή η Αντιγόνη Χαιριστανίδου (304 πόντοι σε 19 αγώνες, 16,00 κατά μ.ό.). Επίσης διακρίθηκαν οι Μαγδαληνή Καραμπατζάκη (233 πόντοι σε 18 αγώνες, 12,94 κατά μ.ό.), η Αλεξάνδρα Γιαννοπούλου (220 πόντοι σε 18 αγώνες, 12,22 κατά μ.ό.) και η Μάρω Τράντα (226 πόντοι σε 19 αγώνες, 11,89 κατά μ.ό.).
Αγωνιστική περίοδος 2020-2021
Το καλοκαίρι του 2020 η Διαβολεμένου ανανέωσε εκ νέου το συμβόλαιό της με την ομάδα των Συκεών.
Η αγωνιστική δράση της περιόδου 2020-21 δοκιμάστηκε και αυτή σκληρά από τον COVID-19, με πολλές διοργανώσεις της Ομοσπονδίας να ξεκινούν μεν αλλά να μην ολοκληρώνονται ποτέ. Το γυναικείο Πρωτάθλημα της Α2 Εθνικής ξεκίνησε τον Οκτώβριο για πρώτη φορά με τέσσερις Ομίλους ώστε να διευκολυνθεί η κατάσταση. Ωστόσο η αγωνιστική δράση έπαυσε μετά τη 2η Αγωνιστική στα τέλη Οκτωβρίου και δεν ξεκίνησε ποτέ ξανά. Ο Παναθλητικός είχε προλάβει να αγωνιστεί σε ένα μόλις παιχνίδι και να συλλέξει μία νίκη. Επιπλέον απείχε από το Κύπελλο εντελώς.
Το 2021-22 δεν έμεινε ανεπηρέαστο από τον κορονοϊό, ωστόσο με τη παράλληλη λήψη υγειονομικών μέτρων οι διοργανώσεις καλαθοσφαίρισης έφτασαν στο νήμα του τερματισμού. Ο Παναθλητικός επέστρεψε στο Κύπελλο Ελλάδος για να αντιμετωπίσει στην πρεμιέρα την Ιερισσό στην έδρα της τελευταίας. Πέτυχε επιβλητική νίκη με σκορ 33-106, προτού προκριθεί στην επόμενη αγωνιστική. Εκεί ξεπέρασε επιτυχώς και το εμπόδιο του Πανοράματος, το οποίο γνώρισε την ήττα στο Επταπύργιο με σκορ 66-37. Στη «Φάση των 16» ήταν σειρά του Παναθλητικού να αποκλειστεί από έναν κατά πολύ ισχυρότερο αντίπαλο, καθώς ηττήθηκε εντός έδρας από τη Δάφνη Αγίου Δημητρίου με σκορ 42-82.
Σε ότι αφορά το Πρωτάθλημα της Α2 Εθνικής Κατηγορίας, η ομάδα των Συκεών εντάχθηκε στο 2ο Όμιλο Βορρά, τον οποίο συνέθεσαν 10 σύλλογοι. Ο Παναθλητικός ολοκλήρωσε τις αγωνιστικές του υποχρεώσεις για άλλη μια χρονιά στην κορυφή της βαθμολογικής κατάταξης. Ειδικότερα συγκέντρωσε 17 νικηφόρα αποτελέσματα σε 18 αγωνιστικές. Ακολούθως συμμετείχε σε αγώνα μπαράζ με τον πρωτοπώρο του έτερου Ομίλου Βορρά, τον Πιερικό Αρχέλαο, για να πάρει εισιτήριο ανόδου στην Α1 Εθνική Κατηγορία. Επικρατώντας σε ουδέτερο γήπεδο στη Βέροια με σκορ 49-73 πραγματοποίησε το στόχο της λήψης του δικαιώματος ανόδου. Σε αντίθεση με τις προηγούμενες περιστάσεις ο σύλλογος αποδέχτηκε την πρό(σ)κληση.
Για πέμπτη συνεχόμενη χρονιά πρώτη προπονήτρια της ομάδας ήταν η Βιβή Διαβολεμένου με συνεργάτιδα την Ελεάνα Γιαννάτση.
Έμβλημα
Το έμβλημα του τμήματος όπως έχει εξελιχθεί με την πάροδο του χρόνου (συμπεριλαμβανομένων εκείνων της προκατόχου ομάδας):
Το Φρούριο του Επταπυργίου, γνωστό κι ως Γεντί Κουλέ, απεικονίζεται στο τρέχον έμβλημα της ομάδας από κοινού με μία μπάλα καλαθοσφαίρισης.
Τρέχουσα αγωνιστική περίοδος
Έδρα του συλλόγου είναι το Κλειστο Γυμναστήριο του Δημοτικού Αθλητικού Κέντρου Επταπυργίου στην περιοχή των Συκεών Θεσσαλονίκης. Γενικός αρχηγός του τμήματος είναι ο Βασίλης Πρασσάς. Καθήκοντα πρώτης προπονήτριας διατηρεί από το Μάρτιο του 2018 η πρώην διεθνής καλαθοσφαιρίστρια Βιβή Διαβολεμένου με συνεργάτιδα τη Ελεάνα Γιαννάτση.
Τμήματα υποδομής
Ο Παναθλητικός Συκεών αποτελεί ανερχόμενη δύναμη ως φυτώριο νεαρών αθλητριών στη χώρα, με διακρίσεις σε τοπικό και πανελλαδικό επίπεδο. Στο πρόσφατο παρελθόν έχει κατακτήσει:
Τμήμα Νεανίδων
Την αγωνιστική περίοδο 2018-19, με προπονητικό δίδυμο τις Ελεάνα Γιαννάτση και Βιβή Διαβολεμένου, ο Παναθλητικός έφτασε στους Τελικούς της διοργάνωσης του Πρωταθλήματος Νεανίδων Θεσσαλονίκης. Εκεί διεκδίκησε τον τίτλο απέναντι στον Π.Α.Ο.Κ. του Βασίλη Μασλαρινού. Ο «δικέφαλος» μετέφερε ήδη δύο νίκες από την Κανονική Περίοδο (48-69 στο Επταπύργιο, 92-60 στην PAOK Sports Arena) και χρειαζόταν μία τρίτη για πετύχει το στόχο. Την πέτυχε άμεσα με σκορ 85-60, αφήνοντας τον Παναθλητικό να καταλάβει τη 2η θέση.
Την επόμενη χρονιά, 2019-20, οι ίδιες ομάδες διασταυρώθηκαν ξανά στη σειρά των Τελικών, μεταφέροντας αυτή τη φορά από μία νίκη και μία ήττα. Ο δε Παναθλητικός είχε αυτή τη φορά το πλεονέκτημα έδρας. Το τελευταίο «έσπασε» στον πρώτο αγώνα, στον οποίο ο Π.Α.Ο.Κ. νίκησε με σκορ 43-51. Εντούτοις, ο Παναθλητικός ισοφάρισε στην έδρα του αντιπάλου του στο δεύτερο παιχνίδι, με το τελικό σκορ να διαμορφώνεται σε 43-48. Τελικά ο Π.Α.Ο.Κ. αναδείχθηκε και πάλι Πρωταθλητής Θεσσαλονίκης παίρνοντας τη νίκη στο Επταπύργιο με σκορ 55-63.
Την περίοδο 2020-21 ο Παναθλητικός Συκεών προκρίθηκε εκ νέου στη σειρά των Τελικών, καλούμενος να ξεπεράσει αυτή τη φορά το εμπόδιο του Άρη Θεσσαλονίκης. Η ομάδα των Γιαννάτση και Διαβολεμένου είχε το απόλυτο πλεονέκτημα καθώς προηγούταν ήδη με 2-0 από την Κανονική Περίοδο. Κατάφερε άμεσα να πάρει την τρίτη νίκη στην έδρα της με ευρεία διαφορά (90-43), κατακτώντας έτσι τον πρώτο της τίτλο σε επίπεδο Νεανίδων εντός Θεσσαλονίκης.
Η κατάκτηση της κορυφής στο Τοπικό Πρωτάθλημα οδήγησε τον Παναθλητικό στο Πανελλήνιο Πρωτάθλημα Νεανίδων που διεξήχθη από τις 25 έως τις 29 Αυγούστου 2021 στο κλειστό γυμναστήριο του Νέου Ρυσίου στον Δήμο Θέρμης. Εκεί αντιμετώπισε σε μονούς αγώνες την Ηλιούπολη (Αττική), τον Πιερικό Αρχέλαο (Κεντρική Μακεδονία), τα Χανιά (Κρήτη), τον Πρωτέα Βούλας (Νότια Αττική) και τον Πελασγό Μεγαλόπολης (Κεντρική και Νότια Πελοπόννησος). Συλλέγοντας 4 νίκες και 1 ήττα ισοβάθμισε στην κορυφή με την Ηλιούπολη. Ωστόσο, τερμάτισε τελικά στη 2η θέση καθώς μειονεκτούσε στο μεταξύ τους αποτέλεσμα. Παραγωγικότερη σκόρερ της ομάδας (και τέταρτη συνολικά στο τουρνουά) αναδείχθηκε η Κατερίνα Μπαξεβάνου (77 πόντοι σε 5 αγώνες, 15,40 κατά μ.ό.), η οποία συμπεριλήφθη και στην κορυφαία πεντάδα της διοργάνωσης. Διακρίθηκαν επίσης οι Πηνελόπη Βασιλείου (67 πόντοι σε 5 αγώνες, 13,40 κατά μ.ό.) και Σοφία Σταματάκη (53 πόντοι σε 5 αγώνες, 10,60 κατά μ.ό.).
Την αγωνιστική περίοδο 2021-22 ο Παναθλητικός ήταν συνεπής στην παρουσία του στους Τελικούς Θεσσαλονίκης, διεκδικώντας και πάλι το τρόπαιο απέναντι στον Άρη. Έχοντας συλλέξει δύο νίκες στην Κανονική Περίοδο (51-56 και 59-53) βρισκόταν ξανά μία νίκη μακριά από τον πρώτο στόχο της χρονιάς. Η ομάδα των Συκεών κατάφερε να επιβληθεί άμεσα με σκορ 52-44, φέρνοντας τη σειρά στο 3-0 και κατακτώντας το δεύτερο στη σειρά Πρωτάθλημα Νεανίδων.
Ο Παναθλητικός στη συνέχεια έλαβε μέρος στην Τελική Φάση του Πανελληνίου Πρωταθλήματος, φιλοξενώντας μάλιστα τη διοργάνωση στο Επταπύργιο από τις 26 έως τις 30 Απριλίου 2022. Η διοργάνωση διευρύνθηκε με τη συμμετοχή οκτώ ομάδων και νέο αγωνιστικό σύστημα. Ο Παναθλητικός έχασε την πρόκριση στο Μεγάλο Τελικό κατόπιν ήττας από τον Παναθηναϊκό με σκορ 61-52. Στο Μικρό Τελικό αναδείχθηκε νικητής απέναντι στον Πιερικό Αρχέλαο με σκορ 33-66, καταλαμβάνοντας με τον τρόπο αυτό την 3η θέση στο τουρνουά. Τους περισσότερους πόντους για λογαριασμό του Παναθλητικού σημείωσαν οι Κατερίνα Μπαξεβάνου (57 πόντοι σε 5 αγώνες, 11,40 κατά μ.ό.) και Φωτεινή Σύρπα (56 πόντοι σε 5 αγώνες, 11,20 κατά μ.ό.). Η Μπαξεβάνου επίσης συμπεριλήφθηκε για δεύτερη συνεχή χρονιά στην καλύτερη πεντάδα του τουρνουά.
Τμήμα Κορασίδων
Την αγωνιστική περίοδο 2017-18, με προπονητικό δίδυμο τις Ελεάνα Γιαννάτση και Βιβή Διαβολεμένου, ο Παναθλητικός έφτασε στο Final-4 της διοργάνωσης του Πρωταθλήματος Κορασίδων Θεσσαλονίκης. Στο Μεγάλο Τελικό διεκδίκησε τον τίτλο απέναντι στον Π.Α.Ο.Κ. του Νίκου Παπαδόπουλου. Ωστόσο περιορίστηκε στη 2η θέση κατόπιν ήττας με σκορ 78-39.
Την επόμενη χρονιά, 2018-19 ο σύλλογος των Συκεών έφτασε εκ νέου στο Final-4 του Τοπικού Πρωταθλήματος Κορασίδων. Παρ' όλα αυτά δεν προκρίθηκε στο Μεγάλο Τελικό.
Την αγωνιστική περίοδο 2019-20 ο Παναθλητικός έδωσε ξανά παρόν στο Final-4 του Τοπικού Πρωταθλήματος. Στο Μεγάλο Τελικό αναμετρήθηκε με τον Άρη Θεσσαλονίκης, όμως η ήττα που γνώρισε με σκορ 53-44 του στέρησε το τρόπαιο.
Η επόμενη χρονιά 2020-21 αποδείχθηκε ιστορική για το τμήμα των Κορασίδων, καθώς αυτός διακρίθηκε τόσο σε τοπικό όσο και πανελλαδικό επίπεδο. Αρχικά αναδείχθηκε κυρίαρχη ομάδα του Final-4 Κορασίδων Θεσσαλονίκης, επικρατώντας στον Τελικό επί του Π.Α.Ο.Κ. με σκορ 75-52. Προπονητικό δίδυμο ήταν οι Θωμάς Λαζάρου και Κάλι Αποστολίδου.
Η κατάκτηση της κορυφής στο Τοπικό Πρωτάθλημα οδήγησε τον Παναθλητικό στο Πανελλήνιο Πρωτάθλημα Κορασίδων που διεξήχθη μεταξύ 24 και 28 Ιουλίου 2021 στο Κλειστό Γυμναστήριο Καισαριανής «Γ. Μελισσηνός». Εκεί αντιμετώπισε σε μονούς αγώνες την Άμιλλα Αρκαδίας (Κεντρική και Νότια Πελοπόννησος), τον Απόλλωνα Πτολεμαΐδας (Δυτική Μακεδονία), τον Κρόνο Αγίου Δημητρίου (Νότια Αττική), τον Ο.Φ.Η. (Κρήτη) και τον Παναθηναϊκό (Αττική). Συλλέγοντας πέντε νίκες σε ισάριθμους αγώνες, το σωματείο των Συκεών κατέκτησε τον τίτλο του Πρωταθλητή Ελλάδος. Παραγωγικότερες σκόρερ της ομάδας αναδείχθηκαν οι αθλήτριες Πηνελόπη Βασιλείου (93 πόντοι σε 5 αγώνες, 18,60 κατά μ.ό.) και Σοφία Σταματάκη (72 πόντοι σε 5 αγώνες, 14,40 κατά μ.ό.). Αμφότερες συμπεριλήφθηκαν στην κορυφαία πεντάδα του τουρνουά, ενώ η Σταματάκη ψηφίστηκε παράλληλα και ως M.V.P. της διοργάνωσης.
Την επόμενη περίοδο 2021-22 η κυριαρχία της ομάδας σε τοπικό επίπεδο επιβεβαιώθηκε και πάλι. Μέσω διαδικασίας Final-4 οι Κορασίδες αναδείχθηκαν για δεύτερη συνεχόμενη χρονιά Πρωταθλήτριες Θεσσαλονίκης. Στο Μεγάλο Τελικό ξεπέρασαν το εμπόδιο του Άρη Θεσσαλονίκης, με το τελικό σκορ να διαμορφώνεται υπέρ τους σε 71-48.
Ο Παναθλητικός στη συνέχεια έλαβε μέρος στην Τελική Φάση του Πανελληνίου Πρωταθλήματος, το οποίο φιλοξενήθηκε στην Καλαμάτα και τη Μεσσήνη από τις 28 Ιουνίου έως τις 2 Ιουλίου 2022. Η διοργάνωση διευρύνθηκε με τη συμμετοχή οκτώ ομάδων και νέο αγωνιστικό σύστημα. Ο Παναθλητικός Συκεών κατάφερε να φτάσει επιτυχώς στο Μεγάλο Τελικό όπου κλήθηκε να υπερασπιστεί τον περσινό του τίτλο απέναντι στον Παναθηναϊκό. Ωστόσο, περιορίστηκε τελικά στη 2η θέση, κατόπιν ήττας με σκορ 55-50. Στη συλλογή πόντων διακρίθηκαν οι αθλήτριες Φωτεινή Σύρπα (76 πόντοι σε 5 αγώνες, 15,20 κατά μ.ό.), Χριστίνα Παντωτή (69 πόντοι σε 5 αγώνες, 13,80 κατά μ.ό.) και Ελένη Κοφινά (59 πόντοι σε 5 αγώνες, 11,80 κατά μ.ό.). Η Σύρπα συμπεριλήφθη επιπροσθέτως στην κορυφαία πεντάδα του τουρνουά.
Εξωτερικοί σύνδεσμοι
Κατηγορία:Παναθλητικός Συκεών Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Θ. Κατηγορία:Ιδρύσεις αθλητικών συλλόγων το 2015 Κατηγορία:Ιδρύσεις ομάδων καλαθοσφαίρισης το 2015
Στίβο Τοντόρτσεβιτς
Ο Στίβο Τοντόρτσεβιτς είναι γαλλοσερβοκαναδός μαθηματικός που γεννήθηκε στις 9 Φεβρουαρίου 1955, ένας από τους κορυφαίους ειδικούς της Μαθηματικής λογικής στον κόσμο και παγκόσμιος πρωτοπόρος στη θεωρία των συνόλων και τις εφαρμογές της στα καθαρά μαθηματικά. Είναι κάτοχος έδρας έρευνας Καναδά στα Μαθηματικά στο Πανεπιστήμιο του Τορόντο και ανώτερος διευθυντής έρευνας στο Εθνικό Κέντρο Επιστημονικών Ερευνών της Γαλλίας (CNRS) στο Παρίσι.
Νεανική ζωή
Ο Τοντόρτσεβιτς γεννήθηκε στην πόλη Ubovića Brdo της Βοσνίας-Ερζεγοβίνης, όπου έζησε μέχρι τη δεύτερη τάξη του δημοτικού σχολείου. Στη συνέχεια, η οικογένειά του μετακόμισε στο Μπανάτσκο Νόβο Σέλο, όπου ολοκλήρωσε την πρωτοβάθμια εκπαίδευση. Στη συνέχεια ήταν μαθητής του γυμνασίου "Uroš Predić " στο Παντσέβο, όπου επέδειξε το ταλέντο του και τη μαθηματική του κλίση κατά τη διάρκεια της τρίτης και τέταρτης τάξης. Αφού τελείωσε το λύκειο, γράφτηκε στη Σχολή Θετικών Επιστημών του Πανεπιστημίου του Βελιγραδίου, όπου σπούδασε καθαρά μαθηματικά. Κατά τη διάρκεια των προπτυχιακών του σπουδών, παρακολούθησε τα μαθήματα προχωρημένων μαθηματικών του Τζούρο Κουρέπα. Το 1978, ολοκλήρωσε τις μεταπτυχιακές σπουδές και έγραψε μια μεταπτυχιακή διατριβή, η οποία κρίθηκε από τον Κουρέπα επαρκής για την απόκτηση διδακτορικού διπλώματος. Παρ' όλα αυτά, ο Τοντόρτσεβιτς έγραψε άλλη μια διδακτορική διατριβή το 1979, και πάλι με τον Κουρέπα ως υπεύθυνο της διατριβής του. Στην ομιλία του που προηγήθηκε της υπεράσπισης αυτής της διατριβής, ο Κουρέπα επεσήμανε ότι δεν μπορούσε να βρει αρκετά ικανούς αξιολογητές στη Γιουγκοσλαβία και, ως εκ τούτου, αναγκάστηκε να απευθυνθεί σε δύο Άγγλους καθηγητές. Ο Κουρέπα πρόσθεσε ότι το ταλέντο του Στίβο ήταν αξιοθαύμαστο και ότι ήταν ο πιο ταλαντούχος από τους υπολοίπους 40 διδακτορικούς φοιτητές του.
Σταδιοδρομία
Σύμφωνα με το Centre de Recherches Mathématiques (Κέντρο Μαθηματικών Ερευνών), το Fields Institute και το Pacific Institute for Mathematical Sciences, το έργο του αναγνωρίζεται για την πρωτοτυπία και την τεχνική του ευφυΐα. Προσκλήθηκε στο ICM του 1998 στο Βερολίνο για την ανακάλυψη και το έργο του στις rho-συναρτήσεις, συνέβαλε σημαντικά στη μελέτη των S- και L-χώρων στην τοπολογία, απέδειξε ένα αξιοσημείωτο θεώρημα ταξινόμησης για τις μεταβατικές σχέσεις στην μη μετρήσιμη πρώτη τάξη, μελέτησε διεξοδικά τα συμπαγή υποσύνολα των συναρτήσεων τάξης 1 των Baire, Fremlin, Talagrand και άλλων στη θεωρία των χώρων Μπάναχ. Μαζί με τον Π. Λάρσον ολοκλήρωσε τη λύση του παλιού προβλήματος του Κατέτοφ για τη μετρολογία των συμπαγών χώρων. Μεταξύ των πιο εντυπωσιακών πρόσφατων επιτευγμάτων του Τοντόρτσεβιτς (και των συν-συγγραφέων του) περιλαμβάνονται σημαντικές συνεισφορές στα προβλήματα φον Νόιμαν και Μαχάραμ στις άλγεβρες Μπόουλ, στη θεωρία των μη διαχωρίσιμων χώρων Μπάναχ, συμπεριλαμβανομένης της λύσης ενός παλιού προβλήματος των Ντέιβις και Τζόνσον Λύση ενός μακροχρόνιου προβλήματος Λάβερ και ανάπτυξη μιας θεωρίας δυαδικότητας που συνδέει τη θεωρία πεπερασμένων Ράμσεϊ και την τοπολογική δυναμική.
Επιπλέον, ο Τοντόρτσεβιτς είναι γνωστός για τη μέθοδο της πλευρικής συνθήκης σε θεωρητικές συναρμογές εξαναγκασμού, την εφεύρεση και την ανάπτυξη περιπάτων σε διατακτικούς αριθμούς και τα χαρακτηριστικά τους, καθώς και για άλλες έρευνες που συνδέουν διαφορετικά πεδία των μαθηματικών.
Μαθηματικά
Η πρώτη αναγνωρισμένη συμβολή του Τοντόρτσεβιτς στη θεωρία συνόλων δόθηκε στη μεταπτυχιακή του διατριβή το 1978. Ο Τοντόρτσεβιτς έλαβε το διδακτορικό του το 1979 στο Πανεπιστήμιο του Βελιγραδίου με σύμβουλο τον Τζούρο Κουρέπα και εξωτερικό αναγνώστη τον Κιθ Ντέβλιν. Ο Ντέβλιν παρακολούθησε την υπεράσπιση- ενθάρρυνε τον Τοντόρτσεβιτς να επισκεφθεί την Ιερουσαλήμ, όπου παρακολούθησε τις διαλέξεις του Σαχαρών Σελάχ για τη θεωρία συνόλων που επέβαλλε.
Τον Ιούλιο-Αύγουστο του 1980 ο Τοντόρτσεβιτς παρακολούθησε το καλοκαιρινό σχολείο έξι εβδομάδων με την ονομασία Settop που πραγματοποιήθηκε στο Τορόντο. Στο συνέδριο, ο Τοντόρτσεβιτς μαζί με τον Αβραάμ είχαν αποδείξει την ύπαρξη άκαμπτων δέντρων Aronszajn και τη συνέπεια του υπάρχει ένας μετρήσιμος πρώτος χώρος S. Το CH είναι συντομογραφία της υπόθεσης του συνεχούς. Μετά τη διάλεξη του Settop, ο Τοντόρτσεβιτς επισκέφθηκε το κολέγιο του Ντάρτμουθ, όπου πέρασε μερικούς μήνες κατά τη διάρκεια του ακαδημαϊκού έτους 1980-1981.
Όσον αφορά τον λογισμό διαμέρισης στη δεκαετία του 1980, "ο Τοντόρτσεβιτς απέδειξε ένα καταπληκτικό αποτέλεσμα διαμέρισης με αγκύλες για τα μη μετρήσιμα και εισήγαγε μια νέα τεχνολογία της οποίας οι διακλαδώσεις εξακολουθούν να αναπτύσσονται, και απέδειξε ένα επαυξητικό λήμμα για διαμέριση με τετραγωνικές αγκύλες αρνητικών σχέσεων ".
Ο Τοντόρτσεβιτς ήταν ερευνητής Miller Research Fellow στο Μπέρκλεϊ από το 1983 έως το 1985. Το ακαδημαϊκό έτος 1985/6 ήταν μέλος του Ινστιτούτου Προχωρημένων Σπουδών (Institute for Advanced Study).
Για την απόδειξη της σχέσης κατανομής. Ο Τοντόρτσεβιτς έλαβε θετικά σχόλια. Ο Πολ Ερντος έγραψε: "Αυτό είναι αναμφίβολα ένα απροσδόκητο και συγκλονιστικό αποτέλεσμα " και ο Ζαν Α. Λάρσον πρόσθεσε: "... ήταν μια μια μεγάλη έκπληξη που εισήγαγε σε ένα ευρύ κοινό τους περιπάτους του ordinal και τη συνάρτηση ταλάντωσης ". Ο Τοντόρτσεβιτς πέτυχε αυτή τη σχέση κατάτμησης τον Σεπτέμβριο του 1984, ενώ έδινε διάλεξη στο σεμινάριο του Μπέρκλεϋ, έγραψε τις σημειώσεις της διάλεξής του και τις διένειμε τον Ιανουάριο του 1985. Αργότερα, το 1987 δημοσίευσε το αποτέλεσμα. Η μέθοδος των τακτικών περιπάτων επινοήθηκε από τον Τοντόρτσεβιτς τον Μάιο του 1984, όταν κατέληξε σε μια νέα απόδειξη της υπάρξεως μιας γραμμής Countryman.
Για να τεκμηριώσει αυτή τη σχέση κατάτμησης, ο Τοντόρτσεβιτς ανακάλυψε ένα εντελώς νέο μαθηματικό αντικείμενο που ονομάζεται rho functions. Ο Σιερπίνσκι το 1933 χρωμάτισε τις ακμές του πλήρους γραφήματος G του οποίου οι κορυφές είναι τα στοιχεία του μικρότερου μη μετρήσιμου καρδιακού αριθμού. Χρωμάτισε τις ακμές του G με 2 χρώματα έτσι ώστε κάθε χρώμα να εμφανίζεται σε κάποια ακμή οποιουδήποτε μη μετρήσιμου υπογράμματος του G. Οι Γκάλβιν και Σέλα το 1980 είχαν αυξήσει τον αριθμό των χρωμάτων από 2 σε 3. Η βελτίωση του 3 σε 4 φαινόταν πέρα από κάθε διαθέσιμη μέθοδο. Ο Τοντόρτσεβιτς χρησιμοποίησε τις νεοανακαλυφθείσες rho συναρτήσεις του για να αυξήσει τα χρώματα όχι μόνο στο 4, αλλά μέχρι το μικρότερο αναρίθμητο καρδινάλιο, που είναι ο μέγιστος αριθμός που μπορεί να φανταστεί κανείς. Αυτό ήταν ένα από τα αποτελέσματα για τα οποία προσκλήθηκε στο ICM στο Βερολίνο.
Η ανακάλυψη των συναρτήσεων rho (και οι διάφορες εφαρμογές που βρήκαν), ένα εντελώς νέο μαθηματικό αντικείμενο, ένα από τα πέντε στη θεωρία συνόλων του εικοστού αιώνα, γιορτάζεται ως μια σημαντική ανακάλυψη στην κατανόηση των μαθηματικών και μια μακρά περίοδος συναρπαστικής προόδου.
Το 1989 ο Τοντόρτσεβιτς δημοσίευσε μια μονογραφία με τίτλο Partition Problems in Topology (Προβλήματα διαμερισμού στην τοπολογία). Έγραφε ότι οι τεχνικές απόδειξης που αναπτύχθηκαν για την επίλυση του προβλήματος του S -χώρου και του L-χώρου αποδεικνύονται χρήσιμες σε πολλά άλλα προβλήματα της γενικής τοπολογίας, γράφοντας ότι "αυτό συμβαίνει επειδή τα θεωρήματα τύπου Ramsey είναι βασικά και τόσο απαραίτητα σε πολλά μέρη των μαθηματικών και τα (S) και (L) γίνονται ιδιότητες τύπου Ramsey του μη μετρήσιμου που χρειάζεται πιο συχνά ο τοπολόγος ".
Από το 1991 έγινε αντεπιστέλλον μέλος της Σερβικής Ακαδημίας Επιστημών και Τεχνών και από το 2009 πλήρες μέλος της Ακαδημίας.
Το 2014 προσκλήθηκε να δώσει τις διαλέξεις Τάρσκι.
Ο Τοντόρτσεβιτς είναι μέλος της Βασιλικής Εταιρείας του Καναδά. Στη λεπτομερή αξιολόγηση του διορισμού του στην RSC το 2016 γράφτηκε η ιδιότητα του μέλους:
"'Ο Δρ Τοντόρτσεβιτς υπήρξε ένας λαμπρά δημιουργικός και παραγωγικός μαθηματικός για σχεδόν σαράντα χρόνια, και τώρα είναι ξεκάθαρα ένας παγκόσμιος πρωτοπόρος στη θεωρία συνόλων και τις εφαρμογές της στα καθαρά μαθηματικά'."
Συμβουλευτική εργασία
Ένας από τους διδακτορικούς του φοιτητές, ο Ιλίγιας Φαράχ, τιμήθηκε το 1997 με το βραβείο Sacs για το διδακτορικό του. Το διδακτορικό του βραβείο ελήφθη τον Ιούνιο του 1997 στο Πανεπιστήμιο του Τορόντο. Ένας άλλος διδακτορικός φοιτητής του Τοντόρτσεβιτς, ο Τζάστιν Τατς Μουρ, κέρδισε το βραβείο "Young Scholars Competition" το 2006, στη Βιέννη της Αυστρίας. Ο διαγωνισμός ήταν μέρος του προγράμματος "Ορίζοντες της αλήθειας" για τον εορτασμό της εκατονταετηρίδας του Γκέντελ το 2006.
Βραβεία
Ο Τοντόρτσεβιτς είναι ο νικητής από εξής βραβεία:
Παραπομπές
Κατηγορία:Μαθηματικοί αναλυτές Κατηγορία:Σέρβοι μαθηματικοί Κατηγορία:Μαθηματικοί του 20ού αιώνα Κατηγορία:Καναδοί μαθηματικοί
Focke-Wulf Fw 58 Weihe
Το Focke-Wulf Fw 58 Weihe ήταν δικινητήριο χαμηλοπτέρυγο μονοπλάνο με ανασυρόμενο σύστημα προσγείωσης. Η γερμανική Luftwaffe το ενέταξε σε υπηρεσία ως αεροσκάφος προκεχωρημένης εκπαίδευσης για πιλότους, πολυβολητές και ασυρματιστές.
Επιχειρησιακή ιστορία
Πέραν του κύριου ρόλου τους ως εκπαιδευτικών στις τάξεις της Luftwaffe, τα Fw 58 χρησιμοποιήθηκαν επίσης ως αεροσκάφη VIP, ασθενοφόρα, επιβατηγά, αναγνωριστικά και αεροσκάφη μετεωρολογικής παρατήρησης. Τα Fw 58 κατασκευάστηκαν κατόπιν αδείας σε Βουλγαρία, Ουγγαρία και Βραζιλία, χρησιμοποιήθηκαν επίσης από αρκετές χώρες όπως η Ολλανδία, η Ρουμανία, το Ανεξάρτητο Κράτος της Κροατίας και η Τουρκία.
Εξωτερικοί σύνδεσμοι
Κατηγορία:Αεροσκάφη Focke-Wulf Κατηγορία:Εκπαιδευτικά αεροσκάφη Κατηγορία:Μεταγωγικά αεροσκάφη Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη του Β' Παγκοσμίου Πολέμου Κατηγορία:Αεροσκάφη του Μεσοπολέμου
Βιλνέβ-ντ'Αβάλ
Το Βιλνέβ-ντ'Αβάλ (γαλλικά: Villeneuve-d'Aval) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Βιλανοβί (γαλλικά: Villanovis).
Εξωτερικοί σύνδεσμοι
Κατηγορία:Κοινότητες του Ζυρά
Νωρικό
Το Νωρικό, λατιν.: Noricum, είναι το όνομα για το κελτικό βασίλειο ή την ομοσπονδία φυλών, που περιλάμβανε το μεγαλύτερο μέρος της σύγχρονης Αυστρίας και μέρος της Σλοβενίας. Τον 1ο αι. μ.Χ. έγινε επαρχία της Ρωμαϊκής Αυτοκρατορίας. Τα σύνορά της ήταν ο Δούναβης στα βόρεια, η Ραιτία και οι Βινδέλικοι στα δυτικά, η Παννονία στα ανατολικά και νοτιοανατολικά και η Ιταλία (Venetia et Histria) στα νότια. Το βασίλειο ιδρύθηκε γύρω στο 400 π.Χ. και είχε πρωτεύουσα, όπου η βασιλική κατοικία, στο Virunum στο Mαγκντάλενσμπεργκ.
Έκταση και πληθυσμός
Γύρω στο 800 π.Χ. η περιοχή κατοικήθηκε κυρίως από ανθρώπους της τοπικής κελτικής κουλτούρας Χάλστατ. Γύρω στο 450 π.Χ. συγχωνεύτηκαν με τους ανθρώπους των άλλων βασικών κελτικών περιοχών στις νοτιοδυτικές περιοχές της Γερμανίας και της ανατολικής Γαλλίας.
Η χώρα είναι ορεινή και πλούσια σε σίδηρο και αλάτι. Παρείχε υλικό για την κατασκευή όπλων στην Παννονία, τη Μοισία και τη βόρεια Ιταλία. Ο περίφημος νορικός χάλυβας χρησιμοποιήθηκε σε μεγάλο βαθμό στην κατασκευή ρωμαϊκών όπλων (π.χ. Οράτιος, Ωδές, ι.16.9-10: Noricus ensis, «ένα νορικό σπαθί»). Χρυσός και αλάτι  βρέθηκαν σε σημαντικές ποσότητες. Το φυτό που ονομάζεται saliunca (η άγρια ή κελτική νάρδος, συγγενής της λεβάντας) αναπτύχθηκε σε αφθονία και χρησιμοποιήθηκε ως άρωμα σύμφωνα με τον Πλίνιο τον Πρεσβύτερο.
Η αρχαιολογική έρευνα, ιδιαίτερα στα νεκροταφεία του Χάλστατ, έδειξε ότι ένας έντονος κελτικός πολιτισμός βρισκόταν στην περιοχή αιώνες πριν από την καταγεγραμμένη ιστορία, αλλά ο κελτικός πολιτισμός Χάλστατ ήταν μία πολιτιστική εκδήλωση πριν από τις άλλες επιδρομές των Κελτών. Οι τάφοι τού Χάλστατ περιείχαν όπλα και στολίδια από την Εποχή τού Χαλκού, μέσω της μεταβατικής περιόδου, μέχρι τον πολιτισμό τού Χάλστατ, δηλαδή την πλήρως ανεπτυγμένη παλαιότερη περίοδο της Εποχής τού Σιδήρου.
Γλώσσα
Η νορική γλώσσα μαρτυρείται μόνο σε αποσπασματικές επιγραφές, μία από το Πτούι και δύο από το Γκράφενσταϊν, καμία από τις οποίες δεν παρέχει αρκετές πληροφορίες για τυχόν συμπεράσματα σχετικά με τη φύση της γλώσσας.
Χάλυβας για τα ρωμαϊκά όπλα
σύνδεσμος=//upload.wikimedia.org/wikipedia/commons/thumb/f/f0/Noricum_Kugelreiter_type_88000571.jpg/220px-Noricum_Kugelreiter_type_88000571.jpg|μικρογραφία|300εσ|Αργυρό τετράδραχμο των Κελτών τού Νορικού. Εμπρός όψη: κεφαλή με στεφάνι και διάδημα. Πίσω όψη: ιππέας φέρει πίλο με τρεις σφαίρες. 21 χλστ,. 12,09 γραμ., π. 160 π.Χ. Το βασίλειο τού Noρικού ήταν ένας σημαντικός προμηθευτής όπλων για τον ρωμαϊκό στρατό από τα μέσα της Δημοκρατίας και μετά. Τα ρωμαϊκά ξίφη κατασκευάζονταν από το καλύτερης ποιότητας ατσάλι, που υπήρχε τότε σε αυτή την περιοχή, τον chalybs Noricus. Η αντοχή του χάλυβα καθορίζεται από τη σύνθεση και τη θερμική επεξεργασία. Το σφυρήλατο σίδερο που παραγόταν στον ελληνορωμαϊκό κόσμο ήταν πολύ μαλακό για εργαλεία και όπλα. Αντίθετα το μετάλλευμα από το Noρικόν θα μπορούσε να αποδώσει ένα ανώτερο προϊόν. Το μετάλλευμα έπρεπε να είναι πλούσιο σε μαγγάνιο (ένα στοιχείο που παραμένει απαραίτητο στις σύγχρονες διεργασίες παραγωγής χάλυβα) και να περιέχει λίγο ή καθόλου φώσφορο, ο οποίος αποδυναμώνει τον χάλυβα. Το μετάλλευμα που εξορυσσόταν στην Καρινθία (Νότιο Νορικό) πληρούσε ιδιαίτερα καλά και τα δύο κριτήρια. Οι Κέλτες του Noρικού ανακάλυψαν το μετάλλευμά τους, που κατασκεύαζε ανώτερο χάλυβα γύρω στο 500 π.Χ. και δημιούργησαν μία μεγάλη βιομηχανία χάλυβα.
Στο Virunum (Mαγκντάλενσμπεργκ), ένα σημαντικό κέντρο παραγωγής και εμπορίας, εξειδικευμένοι σιδηρουργοί κατασκεύαζαν μεταλλικά προϊόντα και όπλα. Τα τελειωμένα όπλα εξήχθησαν στην Aκυληία, μια ρωμαϊκή αποικία που ιδρύθηκε το 180 π.Χ.
Από το 200 π.Χ. οι φυλές τού Νορικού ενώθηκαν σταδιακά σε ένα βασίλειο, γνωστό ως Regnum Noricum, με πρωτεύουσα τη θέση που ονομάζεται Nορεία. Το Noρικόν έγινε βασικός σύμμαχος της Ρωμαϊκής Δημοκρατίας, παρέχοντας όπλα και εργαλεία υψηλής ποιότητας σε αντάλλαγμα για στρατιωτική προστασία. Αυτό αποδείχθηκε το 113 π.Χ., όταν οι Τεύτονες εισέβαλαν στο Noρικόν. Σε απάντηση, ο Ρωμαίος ύπατος Γναίος Παπίριος Κάρβο οδήγησε έναν στρατό επάνω από τις Άλπεις για να επιτεθεί στις γερμανικές φυλές στη Noρεία.
Ρωμαϊκή κυριαρχία
Το Noρικόν ενσωματώθηκε στη Ρωμαϊκή Αυτοκρατορία το 16 π.Χ. Για πολύ καιρό προηγουμένως, οι Νορικανοί απολάμβαναν την ανεξαρτησία τους έχοντας δικούς τους πρίγκιπες και συνέχιζαν το εμπόριο με τους Ρωμαίους. Το 48 π.Χ πήραν το μέρος του Ιουλίου Καίσαρα στον εμφύλιο πόλεμο κατά του Γναίου Πομπήιου. Το 16 π.Χ., αφού ενώθηκαν με τους Παννόνιους στην εισβολή στην Ιστρία, ηττήθηκαν από τον Πόπλιο Σίλιο Νέρβα, ανθύπατο τού Ιλλυρικού. Στη συνέχεια, το Noρικόν ονομάστηκε επαρχία, αν και δεν ήταν οργανωμένη ως τέτοια και παρέμεινε ένα βασίλειο με τον τίτλο του regnum Noricum, αλλά υπό τον έλεγχο ενός αυτοκρατορικού επιτρόπου (procurator). Υπό τη βασιλεία του αυτοκράτορα Κλαύδιου (41–54) το βασίλειο τού Νορικού ενσωματώθηκε τελικά στη Ρωμαϊκή Αυτοκρατορία, προφανώς χωρίς να προβάλει αντίσταση. Μόλις κατά τη βασιλεία τού Aντωνίνου Πίου, η Λεγεώνα ΙΙ Pia (αργότερα μετονομάστηκε Italica) τοποθετήθηκε στο Noρικόν και ο διοικητής της λεγεώνας έγινε ο κυβερνήτης της επαρχίας.
Επί Διοκλητιανού (245–313), το Noρικόν χωρίστηκε σε Noricum ripense ("Noρικόν [κατά μήκος] των οχθών [τού ποταμού]", το βόρειο τμήμα του, νότια από τον Δούναβη) και Noricum mediterraneum ("Νωρικό μεσόγειο, που έχει γη γύρω του", η νότια, πιο ορεινή περιοχή). Η διαχωριστική γραμμή διέτρεχε το κεντρικό τμήμα των ανατολικών Άλπεων. Κάθε τμήμα βρισκόταν υπό έναν επόπτη (praeses), και οι δύο ανήκαν στην επισκοπή του Ιλλυρικού στον πραιτοριανό νομό της Ιταλίας. Ήταν εκείνη την εποχή (304), όταν ένας Χριστιανός που υπηρετούσε ως στρατιωτικός στην επαρχία, υπέστη μαρτύριο για χάρη της πίστης του, ο οποίος αργότερα αγιοποιήθηκε ως Άγιος Φλοριάν.
Οι ρωμαϊκές αποικίες και οι κύριες πόλεις ήταν το Virunum (κοντά στη Mαρία Ζάαλ στα βόρεια του Kλάγκενφουρτ), η Teurnia (κοντά στο Σπίτταλ αν ντερ Ντράου), η Flavia Solva (κοντά στο Λάιμπνιτς), η Celeia (Τσέλιε) στη σημερινή Σλοβενία, η Juvavum (Σάλτσμπουργκ), η Ovilava (Βελς), Lauriacum (Λορχ στις εκβολές των Eννς, η αρχαία Anisus).
Η γνώση τού Ρωμαϊκού Νορικού έχει διευρυνθεί αποφασιστικά από το έργο του Ρίχαρντ Κναμπλ, ενός Αυστριακού επιγραφολόγου τού 19ου αι.
Η μετάβαση από τη ρωμαϊκή στη βάρβαρη κυριαρχία στο Noρικόν τεκμηριώνεται καλά στο έργο "Βίος τού Αγίου Σεβερίνου" τού Ευγιππίου, παρέχοντας υλικό για αναλογία αυτής της διαδικασίας σε άλλες περιοχές, όπου λείπουν οι πρωτογενείς πηγές της περιόδου.
Στη σύγχρονη πολιτική
Το 1919, ο Χάινριχ Λάμμας, ο τελευταίος πρωθυπουργός της αυτοκρατορικής Αυστρίας, πρότεινε να δοθεί στη νέα δημοκρατία το όνομα Norische Republik ή Noric Republic, επειδή τα αρχαία σύνορα ήταν παρόμοια με εκείνα του νέου κράτους, το οποίο –εκείνη την εποχή– δεν ήθελε να θεωρηθεί κληρονόμος της μοναρχίας των Αψβούργων, αλλά ανεξάρτητο, ουδέτερο και ειρηνικό κράτος.
Επισκοπικές έδρες
Οι επισκοπικές έδρες του Noρικού, που τώρα καταγράφονται στο Annuario Pontificio ως τιμητικές έδρες περιλαμβάνουν:
Εξωτερικοί σύνδεσμοι
Κατηγορία:Επαρχίες της Ρωμαϊκής Αυτοκρατορίας
Σταύρος Παπασταύρου (πολιτικός)
Ο Σταύρος Παπασταύρου (Αθήνα, 1967) είναι Έλληνας πολιτικός, στέλεχος της Νέας Δημοκρατίας και δικηγόρος. Είναι υπουργός Επικρατείας στην κυβέρνηση που προέκυψε μετά την επικράτηση της Νέας Δημοκρατίας στις εκλογές της 25ης Ιουνίου 2023. Στις αρμοδιότητές του περιλαμβάνονται μεταξύ άλλων ο συντονισμός των συναρμόδιων υπουργείων για την προσέλκυση εμβληματικών επενδύσεων, η εκπροσώπηση του πρωθυπουργού στην Ε.Ε. και τους διεθνείς οργανισμούς και η εποπτεία του Συντονιστικού Μηχανισμού για τα Δικαιώματα των Ατόμων με Αναπηρία.
Διετέλεσε στενός συνεργάτης του πρώην πρωθυπουργού Αντώνη Σαμαρά (2012-15) και αναφέρεται ως ο επικεφαλής διαπραγματευτής της Κυβέρνησης με την Τρόικα (ΕΕ, ΕΚΤ, ΔΝΤ) για το δημόσιο χρέος της Ελλάδας. Το όνομά του συνδέθηκε με τη Λίστα Λαγκάρντ και τα Έγγραφα του Παναμά, ωστόσο, αθωώθηκε το 2019 από όλες τις κατηγορίες με αμετάκλητες αποφάσεις της Δικαιοσύνης.
Brawl Stars
Το Brawl Stars είναι ένα βιντεοπαιχνίδι πολλαπλών παιχτών τρίτου προσώπου που δημιουργήθηκε από την Φιλανδική εταιρεία βιντεοπαιχνιδιών Supercell. Κυκλοφόρησε παγκοσμίως στις 12 Δεκεμβρίου του 2018 σε iOS και Android. Το παιχνίδι περιέχει διάφορους τρόπους παιχνιδιού, τον κάθε ένα με διαφορετικό στόχο. Το παιχνίδι επίσης περιέχει πολλούς Brawlers, που είναι χαρακτήρες που ελέγχονται από χειριστήρια που βρίσκονται στην οθόνη.
Σταύρος Παπασταύρου (πολιτικός)
Βιογραφία
Σπούδασε στη Νομική Αθηνών κι έκανε μεταπτυχιακό στο Χάρβαρντ.
Brawl Stars
Εξωτερικοί σύνδεσμοι
Κατηγορία:Βιντεοπαιχνίδια του 2017 Κατηγορία:Βιντεοπαιχνίδια του Android Κατηγορία:Βιντεοπαιχνίδια του iOS Κατηγορία:Βιντεοπαιχνίδια στρατηγικής Κατηγορία:Βιντεοπαιχνίδια ανεπτυγμένα στη Φινλανδία
Βιλάρ-Σαιν-Σωβέρ
Το Βιλάρ-Σαιν-Σωβέρ (γαλλικά: Villard-Saint-Sauveur) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Βιλάρ-ντ'Εριά
Το Βιλάρ-ντ'Εριά (γαλλικά: Villards-d'Héria) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Βιλάρ-Σαιν-Σωβέρ
Οι κάτοικοί του είναι γνωστοί ως Βιεϊλοζιέν (γαλλικά: Vieilogiens).
Σταύρος Παπασταύρου (πολιτικός)
Βιογραφία
Τη δεκαετία του '90 ήταν στέλεχος της ΟΝΝΕΔ. Είχε συνεργασία με τη Νέα Δημοκρατία ήδη από την περίοδο πρωθυπουργίας του Κώστα Καραμανλή (2004-09), ως γραμματέας Διεθνών Σχέσεων. Την ίδια περίοδο, συμπεριλήφθηκε στο ευρωψηφοδέλτιο της ΝΔ. Την περίοδο προεδρίας του Αντώνη Σαμαρά (2009-15) κράτησε τη θέση του, ενώ του δόθηκε δραστήριος ρόλος στις διαπραγματεύσεις της Κυβέρνησης με την Τρόικα, καθώς αναφέρεται ως ο επικεφαλής της ελληνικής πλευράς.
Βιλάρ-ντ'Εριά
Οι κάτοικοί του είναι γνωστοί ως Βιεϊλοζιέν (γαλλικά: Vieilogiens).
Σταύρος Παπασταύρου (πολιτικός)
Λίστα Λαγκάρντ
Το όνομα του Παπασταύρου ήταν ένα από εκείνα που ενεπλάκησαν στη λίστα Λαγκάρντ, καθώς φερόταν να είναι συνδιαχειριστής ενός λογαριασμού ύψους 550 εκατ. δολαρίων. Ο ΣΥΡΙΖΑ τον κατηγόρησε για πολιτικό αμοραλισμό. Ο σύμβουλος του Πρωθυπουργού μίλησε για πόλεμο λάσπης εναντίον του από το κόμμα της Αριστεράς. Εν συνεχεία δήλωσε πως ουδεμία σχέση είχε με τον συγκεκριμένο λογαριασμό και ότι ο μόνος της λίστας με τον οποίο είχε σχέση ήταν ένας 5,4 εκατ. δολαρίων, ο οποίος ανήκε στον πελάτη του, Σάμπι Μιωνή, ο οποίος επιβεβαίωσε το τελευταίο εγγράφως. Η υπόθεση επρόκειτο να αρχειοθετηθεί, ωστόσο κατόπιν νέας έρευνας που βασίστηκε σε νέο στοιχείο που προέκυψε, ο Παπασταύρου υποχρεώθηκε σε καταβολή φόρων και προστίμων ύψους 3,5 εκατ. ευρώ από τις Αρχές. Ο ίδιος ισχυρίστηκε πως συνήψε δάνειο από τον Μιωνή για να πληρώσει το ποσό και αμφισβήτησε τη γνησιότητα του στοιχείου, χαρακτηρίζοντάς το «κατασκευασμένο» και ότι μέσω αυτού «επιχειρήθηκε η προσωπική και επαγγελματική του διαπόμπευση». Μίλησε επίσης για πολιτική δίωξη εναντίον του και ότι θα ακολουθούσε τη δικαστική οδό, προκειμένου να δικαιωθεί.
Βιλάρ-Σαιν-Σωβέρ
Εξωτερικοί σύνδεσμοι
Κατηγορία:Κοινότητες του Ζυρά